ये सारी घटनाएं , जो आए दिन हमारे भारत महान में घट रहीं हैं, क्या किसी आतंकवाद से कम हैं? चाहे वह अमानुषिक बम विस्फोट हो, या किसी विशेष जाति/धर्म/समुदाय पर की गयी न्रिशन्स हिंसा हो, या किसानो/श्रमिकों पर हो रहे अमानवीय अत्याचार हों---इन सभी प्रकरणों में मारने वाला शक्तिशाली होता है और मरने वाला गरीब और असहाय. निर्बल को सता कर और निर्धन का दमन कर अपनी शक्ति का प्रदर्शन करने में कदाचित हमें कोई पाशविक आनंद प्राप्त होता है. फिर चाहे वह प्रशासन द्वारा अल्पसंखयकों का दमन हो, अथवा उद्योगपतियों द्वारा गरीब किसानो का शोषण हो, अथवा निर्दोष जनता पर पुलिस का अत्याचार हो---सब तरफ़ एक ही राग गूंजता हुआ प्रतीत होता है--- मैं तुमसे आर्थिक/ सामाजिक/ धार्मिक/ सांस्कृतिक रूप से अधिक संपन्न हूँ और तुम निकृष्ट जीव, मेरी न्रिशंस्ता के पात्र हो.